stanford-oval/wikipedia huggingface dataset:
ฝันเด่น จรรยาธนากร
ผลงานการแสดง > ซิทคอม

ปี พ.ศ. 2561 ศึกรักข้ามรั้ว (/ช่องวัน) รับบทเป็น เจ (รับเชิญ)
ปี พ.ศ. 2562 มัจจุราชฝึกหัด (/ช่อง 7) รับบทเป็น สุวรรณ (รับเชิญ)
ผลงานการแสดง > ภาพยนตร์

ปี พ.ศ. 25 รับบทเป็น
ผลงานการแสดง > มิวสิควีดีโอ

ปี พ.ศ. 25
ผลงานการแสดง > พิธีกร

| ปี | รายการ | ร่วมกับ | สถานที่ | ช่วงเวลา | หมายเหตุ |
| --- | --- | --- | --- | --- | --- |
| 2540 | โหด เฮ้ว ฮา |  | ช่อง 5 |  |  |
| 25-ปัจจุบัน |  |  | ช่อง   Facebook:   YouTube: | ม 2-ปัจจุบัน   | ทุกวัน เวลา . - . น. |
ยศกองอาสารักษาดินแดน

17 กันยายน พ.ศ. 2553 นายหมวดโท
14 พฤศจิกายน พ.ศ. 2556 นายหมวดเอก
7 พฤศจิกายน พ.ศ. 2564 - นายกองตรี
อาณาจักรเห็ด

| อาณาจักรเห็ด |
| --- | --- |
ที่ตั้งของมาริโอ
บริเวณสนามเด็กเล่นที่จัดทิวทัศน์และของเล่นในงาน Wii Games Summer ปี2010
ปรากฏครั้งแรก: ซูเปอร์มาริโอบราเธอส์
สร้างสรรค์โดย: ชิเงะรุ มิยะโมะโตะ
ชนิด: วิดีโอเกม
ข้อมูลเบื้องต้น
ประเภท: อาณาเขต
ผู้นำ: เจ้าหญิงพีช
เชื้อชาติ: โท้ด
อาณาจักรเห็ด (ญี่ปุ่น: キノコ王国; โรมาจิ: Kinoko Ōkoku) เป็นเมืองสมมุติในเกมมาริโอ และเป็นที่แรกสุดของเกมนี้
ข้อมูล

อาณาจักรเห็ดเป็นอาณาจักรแบบยุคกลาง ระบอบราชาธิปไตย โดยมีเจ้าหญิงพีชเป็นทั้งผู้นำและผู้สืบทอด ส่วนเกมซุปเปอร์มาริโอ อาร์พีจี และเปเปอร์มาริโอ อธิบายว่าผู้นำของอาณาจักรคือนายกรัฐมนตรี ในขณะที่เจ้าหญิงพีชและพี่น้องมาริโอเป็นมนุษย์ แต่ประชากรของอาณาจักรเป็นโท้ด (หรือ "คิโนปิโอ" ในญี่ปุ่น) ในอาณาจักรนี้มีสัตว์หลายชนิด เช่นโยชิ, กูปปะ, กูมบา ฯลฯ อาณาจักรนี้มักถูกบาวเซอร์โจมตีบ่อยครั้งเพื่อลักพาตัวเจ้าหญิงพีชเกือบทุกเกม เนื่องจากว่าเธอมีพลังที่จะหยุดการทำงานของเขา แต่ในเกมช่วงแรกนั้น เขาลักพาตัวเธอเพราะตกหลุมรัก ในเกมมาริโอส่วนใหญ่อธิบายว่าอาณาจักรเห็ดเป็นศัตรูกับแคว้นบาวเซอร์ของอาณาจักรคูปะ(Koopa Kingdom) ไม่มีใครรู้ว่าอาณาจักรนี้แยกต่างหากหรืออยู่ในบางส่วนของอาณาจักรเห็ด
สถานที่ต่างๆ

ปราสาทเจ้าหญิงพีช เป็นปราสาทขนาดใหญ่แนวยุโรปยุคกลาง ตัวปราสาทและหลังคามีสีขาวและแดง เป็นที่อยู่ของเจ้าหญิงพืช และบริวารของเธอ
ปราสาทบาวเซอร์ เป็นที่อยู่ของบาวเซอร์ โดยตัวปราสาทมักจะถูกทำลายและสร้างใหม่หลายครั้ง รอบๆ ปราสาทมักจะมีธารลาวา, กับดัก และสมุนของบาวเซอร์
เมืองโท้ด เป็นเมืองหลวงของอาณาจักรเห็ด โดยมีประชากรเป็นโท้ด และประชากรส่วนน้อย เช่น ชาแมน, กูปปะ พาราทรูปปา (เต่าบิน) และดูแกน
ทิวทัศน์

นาตาลี กริกสัน สังเกตว่าทุ่งหญ้า, ภูเขา, น้ำตก และเห็ดสีแดงสลับกับขาว รอบๆ ปราสาทเจ้าหญิงพีช ดูเหมือนสิ่งที่มีในเมืองออสโล
การขนส่งและสิ่งของ

การขนส่งในอาณาจักรเห็ดคือท่อน้ำ โดยขึ้นอยู่ตามขนาด เช่น: บางท่อจะไปได้แค่ระยะหนึ่ง (เช่นบนและใต้ดิน) ในขณะที่บางท่อไปได้ถึงบริเวณอื่น ในอาณาจักรเห็ดมีสิ่งของมากมาย เช่นอิฐสีน้ำตาล และอิฐ "ปรัสนี"(?) สีทองโดยมีเงินหรือไอเท็มพิเศษอยู่ด้านใน จากข้อมูลวิดีโอเกมของซูเปอร์มาริโอบราเธอส์เขียนว่า บาวเซอร์ได้สาปชาวโท้ดหลายตัวให้กลายเป็นอิฐและอีควิซีตัม
การล้อเลียน

GamesRadarได้เขียนหัวข้อ "7 อันดับสิ่งที่แปลกที่สุดในอาณาจักรเห็ด" ตัวอย่างเช่น "วีรบุรุษของอาณาจักรคือช่างประปา", "ระบอบการปกครองดูสับสนและยุ่งเหยิง" และ"ทุกอย่างมีชีวิตหมด"
นักศึกษาในมหาวิทยาลัยคาร์เนกีเมลลอนได้ทำหนังสือสำรวจสายพันธุ์ของเห็ดราในอาณาจักรเห็ด และหลังจากนั้น ทาง"โกตาคุ"ได้แนะนำให้อ่านหนังสือเล่มนี้
ดูเพิ่ม

ไฮรูล
ภาพเห็ดในเกมมาริโอ
สหพันธ์ประชาธิปไตยยูโกสลาเวีย

สหพันธ์ประชาธิปไตยยูโกสลาเวีย หรือที่รู้จักกันว่า สหพันธรัฐประชาธิปไตยยูโกสลาเวีย (DF Yugoslavia หรือ DFY) เป็นรัฐชั่วคราวที่ก่อตั้งขึ้นในช่วงสงครามโลกครั้งที่สองเมื่อวันที่ 29 พฤศจิกายน ค.ศ. 1943 ผ่านการประชุมครั้งที่สองแห่งสภาต่อต้านฟาสซิสต์เพื่อการปลดปล่อยแห่งชาติยูโกสลาเวีย (AVNOJ) ซึ่งมีรากฐานโครงสร้างเดิมมาจากคณะกรรมการเพื่อการปลดปล่อยแห่งชาติยูโกสลาเวีย (NKOJ) สหพันธ์อยู่ภายใต้การปกครองโดยนายพลยอซีป บรอซ ตีโต ตลอดเวลาของการดำรงอยู่ในฐานะนายกรัฐมนตรี
สหพันธ์ประชาธิปไตยยูโกสลาเวียได้รับการยอมรับจากฝ่ายสัมพันธมิตรในการประชุมเตหะราน เช่นเดียวกับสภาต่อต้านฟาสซิสต์ในฐานะหน่วยงานหารือทางการเมือง สหราชอาณาจักรได้สร้างแรงกดดันต่อรัฐบาลพลัดถิ่นยูโกสลาฟของพระเจ้าปีเตอร์ที่ 2 ที่อยู่ในกรุงลอนดอน ให้ยอมรับรัฐบาลต่อต้านฟาสซิสต์ตามสนธิสัญญาวิส ซึ่งได้ลงนามในวันที่ 16 มิถุนายน ค.ศ. 1944 ระหว่างนายกรัฐมนตรีพลัดถิ่นอีวาน ซูบาซิช และตีโต ด้วยสนธิสัญญาฉบับนี้ ทำให้รัฐบาลพลัดถิ่นและคณะกรรมการเพื่อการปลดปล่อยแห่งชาติยูโกสลาเวียต้องตกลงที่จะรวมกันเป็นรัฐบาลชั่วคราวโดยเร็วที่สุดเท่าที่จะเป็นไปได้ รูปแบบของรัฐบาลใหม่ได้รับการเห็นชอบตามความตกลงตีโต–ซูบาซิชครั้งที่สอง ที่ลงนามในวันที่ 1 พฤศจิกายน ค.ศ. 1944 ณ กรุงเบลเกรด เมืองหลวงของยูโกสลาเวียที่ได้รับการปลดปล่อยเมื่อไม่นานมานี้ สหพันธ์ประชาธิปไตยยูโกสลาเวียเป็นหนึ่งในสมาชิกผู้ก่อตั้งของสหประชาชาติ ตามที่ลงนามในกฎบัตรสหประชาชาติในเดือนตุลาคม ค.ศ. 1945
รัฐก่อตั้งขึ้นตามจุดประสงค์เพื่อร่วมกับขบวนการของชาวยูโกสลาเวียในการต่อต้านการยึดครองยูโกสลาเวียของฝ่ายอักษะ โดยยังคงทิ้งประเด็นที่ว่ารัฐจะปกครองด้วยระบอบราชาธิปไตยหรือสาธารณรัฐจนกระทั่งสงครามสิ้นสุดและตำแหน่งประมุขแห่งรัฐว่างลง หลังการรวมกันของรัฐบาล รัฐแปรสภาพกลายเป็นสหพันธ์สาธารณรัฐประชาชนยูโกสลาเวียซึ่งปกครองด้วยระบบพรรคการเมืองเดียว โดยมียอซีป บรอซ ตีโต เป็นนายกรัฐมนตรี และอีวาน ซูบาซิช เป็นรัฐมนตรีว่าการกระทรวงต่างประเทศ
ประวัติศาสตร์

การประชุมครั้งที่สองของสภาต้านฟาสซิสต์ซึ่งจัดขึ้นที่เมืองจาเช ในเดือนพฤศจิกายน 1943 เปิดขึ้นพร้อมกับคำประกาศที่อ่านบางส่วน:
ว่าด้วยสภาต่อต้านฟาสซิสต์แห่งการปลดปล่อยแห่งชาติยูโกสลาเวียได้รับการจัดตั้งขึ้นเป็นองค์กรนิติบัญญัติและตัวแทนผู้บริหารสูงสุดของยูโกสลาเวีย ในฐานะตัวแทนสูงสุดของอำนาจอธิปไตยของประชาชนและของรัฐยูโกสลาเวียโดยรวม และคณะกรรมการปลดปล่อยแห่งชาติ ของยูโกสลาเวียได้รับการจัดตั้งขึ้นเป็นองค์กรที่มีคุณลักษณะทั้งหมดของรัฐบาลแห่งชาติ ซึ่งสภาต่อต้านฟาสซิสต์แห่งการปลดปล่อยแห่งชาติยูโกสลาเวียจะตระหนักถึงหน้าที่บริหารของตน
ว่า "รัฐบาล" พลัดถิ่นที่ทรยศจะถูกลิดรอนสิทธิทั้งหมดในฐานะรัฐบาลตามกฎหมายของยูโกสลาเวีย โดยเฉพาะอย่างยิ่งสิทธิในการเป็นตัวแทนของประชาชนยูโกสลาเวียไม่ว่าที่ใดหรือต่อหน้าใครก็ตาม
ว่าสนธิสัญญาและพันธกรณีระหว่างประเทศทั้งหมดที่สรุปในต่างประเทศในนามของยูโกสลาเวียโดย "รัฐบาล" ที่ถูกเนรเทศได้รับการทบทวนเพื่อให้เป็นโมฆะ การต่ออายุ หรือการอนุมัติ และสนธิสัญญาและพันธกรณีระหว่างประเทศทั้งหมดที่เรียกว่า "รัฐบาลพลัดถิ่น" ในที่สุดอาจจบลงในต่างประเทศในอนาคตไม่ได้รับการยอมรับ
ยูโกสลาเวียได้รับการจัดตั้งขึ้นตามหลักการของรัฐบาลกลางในระบอบประชาธิปไตยในฐานะรัฐของประชาชนที่เท่าเทียมกัน
จากนั้นสภาต้านฟาสซิสต์ได้ออกกฎหมาย 6 ฉบับและรัฐสภาของสภาต้านฟาสซิสต์ซึ่งยังคงทำหน้าที่ต่อไปเมื่อไม่ได้อยู่ในสมัยประชุม ตามด้วยการตัดสินใจ 4 ฉบับ สิ่งเหล่านี้ประกอบกันเป็นรัฐธรรมนูญของรัฐใหม่ที่เป็นรูปเป็นร่างในยูโกสลาเวีย เมื่อวันที่ 30 พฤศจิกายน รัฐสภาได้มอบตำแหน่งจอมพลของตีโต ให้กับเขา และแต่งตั้งให้เขาเป็นประธานรัฐบาล (หรือรักษาการนายกรัฐมนตรี) และรัฐมนตรีว่าการกระทรวงกลาโหม รองประธานสามคนและรัฐมนตรีอีกสิบสามคนได้รับการแต่งตั้งให้เป็น NKOJ
ชื่อ "สหพันธ์ประชาธิปไตยยูโกสลาเวีย" ถูกนำมาใช้อย่างเป็นทางการเมื่อวันที่ 17 กุมภาพันธ์ 1944 ในวันเดียวกันนั้น
หลังจากการปลดออกจากตำแหน่งของกษัตริย์ปีเตอร์ที่ 2 สหพันธ์สาธารณรัฐประชาชนยูโกสลาเวียได้รับการประกาศเมื่อวันที่ 29 พฤศจิกายน 1945
รัฐบาล

สภานิติบัญญัติ หลังจากพฤศจิกายน 1944 เป็นสภาชั่วคราว ความตกลงตีโต-ซูบาซิช ในปี 1944 ประกาศว่ารัฐเป็นประชาธิปไตยแบบพหุนิยมที่รับประกัน: เสรีภาพในระบอบประชาธิปไตย; เสรีภาพส่วนบุคคล เสรีภาพในการพูด การชุมนุม และการนับถือศาสนาอย่างไรก็ตาม ภายในเดือนมกราคม พ.ศ. 2488 ตีโตได้เปลี่ยนการเน้นของรัฐบาลของเขาจากการเน้นประชาธิปไตยแบบพหุนิยม โดยอ้างว่าแม้ว่าเขาจะยอมรับระบอบประชาธิปไตย แต่เขาอ้างว่าไม่มี "ความจำเป็น" สำหรับหลายพรรค ในขณะที่เขาอ้างว่าหลายพรรคสร้างความแตกแยกโดยไม่จำเป็นใน ท่ามกลางความพยายามทำสงครามของยูโกสลาเวีย และแนวรบประชาชนเป็นตัวแทนของชาวยูโกสลาเวียทั้งหมด แนวร่วมแนวหน้าของประชาชน นำโดยพรรคคอมมิวนิสต์แห่งยูโกสลาเวียและเลขาธิการทั่วไป จอมพล ยอซีฟ บรอซ ตีโต เป็นการเคลื่อนไหวที่สำคัญภายในรัฐบาล การเคลื่อนไหวทางการเมืองอื่น ๆ ที่เข้าร่วมกับรัฐบาล ได้แก่ การเคลื่อนไหว "Napred" ซึ่งเป็นตัวแทนของ มิลิโวเย มาร์โควิช
สหพันธ์ประชาธิปไตยยูโกสลาเวียถูกปกครองโดยรัฐบาลชั่วคราวซึ่งประกอบด้วยสมาชิกแนวร่วมปลดปล่อยแห่งชาติเป็นส่วนใหญ่และพรรคการเมืองอื่นจำนวนน้อยจากอดีตราชอาณาจักรยูโกสลาเวีย ประธานรัฐบาลคือ ยอซีฟ บรอซ ตีโตส่วนสมาชิกคอมมิวนิสต์ดำรงตำแหน่งรัฐมนตรี 22 ตำแหน่ง รวมทั้งการคลัง กิจการภายใน ความยุติธรรม การขนส่ง และอื่นๆ อีวาน ซูบาซิช จากพรรคชาวนาโครเอเชียและอดีตพรรคคอมมิวนิสต์บาโนวินาของโครเอเชียเป็นรัฐมนตรีว่าการกระทรวงการต่างประเทศ ขณะที่ มีลาน โกรว จากพรรคประชาธิปไตยเป็นรองนายกรัฐมนตรี สมาชิกรัฐบาลที่ไม่ใช่คอมมิวนิสต์หลายคนลาออกเนื่องจากไม่เห็นด้วยกับนโยบายใหม่
การแบ่งเขตการปกครอง

สหพันธ์ประชาธิปไตยยูโกสลาเวียประกอบด้วย 6 รัฐสหพันธ์ และ 2 ภูมิภาคปกครองตนเอง ได้แก่:
รัฐสหพันธ์เซอร์เบีย
จังหวัดปกครองตนเองวอยวอดีนา
ภูมิภาคปกครองตนเองคอซอวอและเมทอฮียา
รัฐสหพันธ์โครเอเชีย
รัฐสหพันธ์บอสเนียและเฮอร์เซโกวีนา
รัฐสหพันธ์สโลวีเนีย
รัฐสหพันธ์มอนเตเนโกร
รัฐสหพันธ์มาซิโดเนีย
แหล่งข้อมูลอื่น

<include
<include
<include
<include
<include
เขตการปกครองของสหพันธ์ประชาธิปไตยยูโกสลาเวียใน ค.ศ. 1945
ประชาชาติธุรกิจ

| --- | --- |
เตือนคุณล่วงหน้า ทุกคำ ทุกข่าว

ประเภท: หนังสือพิมพ์รายสามวัน
รูปแบบ: ธุรกิจ (Business)
เจ้าของ: บริษัท มติชน จำกัด (มหาชน)
ผู้เผยแพร่: โรงพิมพ์มติชนปากเกร็ด
หัวหน้าบรรณาธิการ: ฐากูร บุนปาน
บรรณาธิการ: พิเชษฐ์ ณ นคร
บรรณาธิการบริหาร: พัฒนพันธุ์ วงษ์พันธ์
คอลัมนิสต์: วีรพงษ์ รามางกูร สรกล อดุลยานนท์ พิศณุ นิลกลัด อิศรินทร์ หนูเมือง  วิรัตน์ แสงทองคำ
ก่อตั้งเมื่อ: 29 พฤษภาคม พ.ศ. 2518 (49 ปี)
ภาษา: ภาษาไทย
สำนักงานใหญ่: เลขที่ 12 ถนนเทศบาลนฤมาล ประชานิเวศน์ 1 แขวงลาดยาว เขตจตุจักร กรุงเทพมหานคร
เว็บไซต์: www.prachachat.net
ประชาชาติธุรกิจ เป็นหนังสือพิมพ์ธุรกิจรายสามวัน ในเครือมติชน โดยจะมีสองฉบับในหนึ่งสัปดาห์ คือฉบับวันจันทร์ (วางแผงวันเสาร์) และฉบับวันพฤหัสบดี (วางแผงวันพุธ) วางจำหน่ายฉบับปฐมฤกษ์ (ในชื่อรวมประชาชาติรายวัน) เมื่อวันพฤหัสบดีที่ 29 พฤษภาคม พ.ศ. 2518 เป็นหนังสือพิมพ์ธุรกิจฉบับแรกๆ ที่ใช้กระดาษปอนด์ขาว และแบ่งเนื้อหาเป็นส่วนต่างๆ ตามรูปแบบของหนังสือพิมพ์ธุรกิจในปัจจุบัน
ประวัติ

หนังสือพิมพ์ประชาชาติรายวัน ถือกำเนิดขึ้นโดย พระเจ้าวรวงศ์เธอ พระองค์เจ้าวรรณไวทยากร กรมหมื่นนราธิปพงศ์ประพันธ์ อดีตรองนายกรัฐมนตรี มีวัตถุประสงค์เพื่อเผยแพร่ หลักการปกครองในระบอบประชาธิปไตย ในระยะของการปฏิวัติสยาม พ.ศ. 2475 โดยมีคำขวัญว่า บำเพ็ญกรณีย์ ไมตรีจิต วิทยาคม อุดมสันติสุข โดยในระยะภายหลังจากการลุกฮือของประชาชน เมื่อวันที่ 14 ตุลาคม พ.ศ. 2516 ทรงลงพระนามประทานหัวหนังสือพิมพ์ฉบับนี้ ให้แก่ขรรค์ชัย บุนปาน เขาจึงร่วมมือกับพงษ์ศักดิ์ พยัฆวิเชียร, สุจิตต์ วงษ์เทศ, หม่อมราชวงศ์หญิงสุนิดา กิติยากร, สุทธิชัย หยุ่น และเพื่อนพ้อง ออกนิตยสารข่าวประชาชาติรายสัปดาห์ เมื่อวันพฤหัสบดีที่ 15 พฤศจิกายน พ.ศ. 2516 และตามด้วยหนังสือพิมพ์ประชาชาติรายวัน เมื่อวันที่ 29 กรกฎาคม พ.ศ. 2517 ซึ่งทั้งสองฉบับจัดพิมพ์จำหน่ายโดย บริษัท เดอะเนชั่น จำกัด
ทว่าด้วยความจำเป็นเรื่องทุน จึงจำเป็นต้องยุติหนังสือพิมพ์ประชาชาติรายวัน ในราวปลายเดือนพฤษภาคม พ.ศ. 2518 เป็นเหตุให้ขรรค์ชัย, พงษ์ศักดิ์ และสุจิตต์ แยกตัวไปออกหนังสือพิมพ์ในชื่อ รวมประชาชาติรายวัน ตั้งแต่วันที่ 29 พฤษภาคม โดยนับจำนวนฉบับต่อเนื่องจากประชาชาติรายวัน ส่วนนิตยสารประชาชาติรายสัปดาห์นั้น ยังคงเป็นของ บจก.เดอะเนชั่น อยู่ต่อไป จนกระทั่งคณะปฏิรูปการปกครองแผ่นดินสั่งปิด พร้อมกับหนังสือพิมพ์อีก 12 ฉบับเมื่อวันที่ 6 ตุลาคม พ.ศ. 2519
ต่อมาในวันที่ 29 มกราคม พ.ศ. 2520 ขรรค์ชัย, สุจิตต์ และพงษ์ศักดิ์ ร่วมกันออกหนังสือพิมพ์เชิงเศรษฐกิจธุรกิจฉบับแรก โดยใช้ชื่อว่าเข็มทิศธุรกิจ เป็นรายสัปดาห์ด้วยทุนประเดิม 50,000 บาท จำนวนพิมพ์ 2,000 ฉบับ ราคาจำหน่าย 5.00 บาท เมื่อถึงเดือนกรกฎาคมปีเดียวกัน เพิ่มความถี่ในการวางแผงจากรายสัปดาห์เป็นรายสามวัน และเมื่อถึงปี พ.ศ. 2521 จำนวนพิมพ์ก็เพิ่มขึ้นไปหลายสิบเท่าตัว เป็นผลให้เจ้าของใบอนุญาตออกหนังสือพิมพ์ ขอชื่อกลับคืนไปดำเนินการเอง ขณะเดียวกัน รัฐบาลสมัยที่ พลเอก เกรียงศักดิ์ ชมะนันทน์ เป็นนายกรัฐมนตรี คืนใบอนุญาตออกหนังสือพิมพ์รวมประชาชาติกลับมา กองบรรณาธิการชุดเดิมของเข็มทิศธุรกิจ จึงเปลี่ยนมาใช้ชื่อ รวมประชาชาติธุรกิจ และต่อมาเหลือเพียงประชาชาติธุรกิจ จนถึงปัจจุบัน
ดูเพิ่ม

มติชนรายวัน
เดอะเนชั่น
แหล่งข้อมูลอื่น

ประชาชาติธุรกิจ
| ด ค ก หนังสือพิมพ์ในประเทศไทย |
| --- | --- |
รายวัน:  สยามรัฐ  ไทยรัฐ  เดลินิวส์  แนวหน้า  ข่าวสด  เอเอสทีวีผู้จัดการ  มติชน  ไทยโพสต์  พิมพ์ไทย 
ธุรกิจ:  ประชาชาติธุรกิจ  ฐานเศรษฐกิจ  กรุงเทพธุรกิจ  ข่าวหุ้นธุรกิจ  ทันหุ้น  สยามธุรกิจ  ดอกเบี้ยธุรกิจ  ยวดยาน 
กีฬา:  สตาร์ซอคเก้อร์รายวัน  สยามกีฬารายวัน  สปอร์ตพูล  สปอร์ตแมน  ฟุตบอลพูลฉบับตลาดลูกหนัง  มวยสยาม มวยเด็ด 
ท้องถิ่น:  พุทธสาสนา  ไทยนิวส์  เชียงใหม่นิวส์  โฟกัสภาคใต้  สมิหลาไทมส์  เสียงใต้  ทางไท  ปราการนิวส์  นิวส์ทูเดย์  ชลบุรีนิวส์  บรรพตนิวส์ 
ภาษาอังกฤษ:  บางกอกโพสต์  เดอะเนชั่น 
ภาษาจีน:  ตงฮั้วยิดเป้า  ซิงเสียนเยอะเป้า  จีนสากล  เกียฮั้วตงง้วน (ศิรินคร)  ซิงจงเอี๋ยน  เอเชียนิวส์ไทม์ 
ภาษาญี่ปุ่น:  บางกอกชูโฮ 
ออนไลน์:  สยามรัฐ  ไทยรัฐ  เดลินิวส์  แนวหน้า  ข่าวสด  มติชน  ประชาไท  ประชาธรรม  บ้านเมือง  โลกวันนี้  ผู้จัดการออนไลน์  คมชัดลึก  ประชาชาติธุรกิจออนไลน์ 
ในอดีต:  บางกอกรีคอเดอ  ไทย  กรุงเทพเดลิเมล์  ดรุโณวาท  ข่าวราชการ (ค็อต)  จีนโนสยามวารศัพท์  สยามออบเซิร์ฟเวอร์  ประชาชาติรายวัน  ดาวสยาม  เจ้าพระยา  สยามโพสต์  สื่อธุรกิจ  วัฏจักรรายวัน  คู่แข่ง  โลกกีฬา  คิกออฟ  เสรีรายวัน  ผู้จัดการรายวัน  กรุงเทพธุรกิจ บิซวีค  ประชาทรรศน์  เดลีเอ็กซ์เพรส  ไทยเรดนิวส์  มหาประชาชนสุดสัปดาห์  ผู้จัดการรายสัปดาห์  โลกวันนี้  บ้านเมือง  นิว)108  ฮอตสกอร์  โพสต์ทูเดย์  เอ็มทูเอฟ  แร็บบิดทูเดย์  คมชัดลึก  อะเดย์บุลเลตติน  บีแอลที  สยามบันเทิง  มายาแชนแนล  สยามดารา  ดาราเดลี  ซูเปอร์บันเทิง  ตลาดวิเคราะห์ 
องค์กร:  สมาคมหนังสือพิมพ์แห่งประเทศไทย ในพระบรมราชูปถัมภ์  สมาคมนักข่าวนักหนังสือพิมพ์แห่งประเทศไทย  สมาคมหนังสือพิมพ์ส่วนภูมิภาคแห่งประเทศไทย  สภาการหนังสือพิมพ์แห่งชาติ 
 หนังสือพิมพ์  บรอดชีต  แท็บลอยด์  ฐานันดรที่สี่  วันนักข่าว  หมวดหมู่:หนังสือพิมพ์ในประเทศไทย 
| ด ค กเครือมติชน |
| --- | --- |
หนังสือพิมพ์: รวมประชาชาติรายวัน · เข็มทิศธุรกิจ · มติชนรายวัน · ข่าวสด · ประชาชาติธุรกิจ
นิตยสาร: เข็มทิศ · มติชนสุดสัปดาห์ · ศิลปวัฒนธรรม · เส้นทางเศรษฐี · มติชนบท เทคโนโลยีชาวบ้าน
บริษัท: งานดี · สำนักพิมพ์มติชน · โรงพิมพ์พิฆเนศ
บุคคลสำคัญ: ขรรค์ชัย บุนปาน · พงษ์ศักดิ์ พยัฆวิเชียร · สุจิตต์ วงษ์เทศ · เสถียร จันทิมาธร เรืองชัย ทรัพย์นิรันดร์ · สมหมาย ปาริจฉัตต์ · วาณิช จรุงกิจอนันต์ · ฐากูร บุนปาน · ทวี มีเงิน · บุญเลิศ คชายุทธเดช
หมวดหมู่:เครือมติชน
ธิรดา สนิทวงศ์ชัย

| ธิรดา สนิทวงศ์ชัยท> ช..ข้อมูลส่วนบุคคล |
| --- | --- |
เกิด: 14 เมษายน พ.ศ. 2508
เสียชีวิต: 25 มิถุนายน พ.ศ. 2550 (42 ปี)

ธิรดา สนิทวงศ์ชัย (14 เมษายน พ.ศ. 2508 – 25 มิถุนายน พ.ศ. 2550) อดีตสมาชิกสภาผู้แทนราษฎรจังหวัดอุดรธานี 1 สมัย เป็นบุตรสาวคนโตของเฉลิมพล สนิทวงศ์ชัย อดีตรองประธานสภาผู้แทนราษฎร
ประวัติ

นางสาวธิรดา สนิทวงศ์ชัย เกิดเมื่อวันที่ 14 เมษายน พ.ศ. 2508 ที่อำเภอเพ็ญ จังหวัดอุดรธานี เป็นบุตรของเฉลิมพล สนิทวงศ์ชัย กับนางบังอร สนิทวงศ์ชัย นางสาวธิรดาจบการศึกษาปริญญาตรี ด้านบริหารการตลาด จากมหาวิทยาลัยเกริก
นางสาวธิรดา ถึงแก่อนิจกรรมที่โรงพยาบาลกรุงเทพ เมื่อวันที่ 25 มิถุนายน พ.ศ. 2550 หลังจากมีอาการอ่อนเพลีย เข้ารับการรักษาและอาการทรุดหนักลงอย่างรวดเร็ว จนต้องเข้ารับการรักษาในห้องไอ.ซี.ยู. ก่อนหน้านั้นน้องชายของเธอเปิดเผยว่าเธอป่วยด้วยโรคมะเร็ง
การทำงาน

ธิรดา สนิทวงศ์ชัย เข้าสู่งานการเมืองโดยการลงสมัครรับเลือกตั้งสมาชิกสภาผู้แทนราษฎรจังหวัดอุดรธานี แทนนายอรรถพล สนิทวงศ์ชัย น้องชาย ที่เสียชีวิตจากอุบัติเหตุพลัดตกจากตึกสูง เมื่อเดือนมิถุนายน พ.ศ. 2548 โดยเธอลงสมัครรับเลือกตั้งในนามพรรคไทยรักไทยเช่นเดียวกับบิดา และน้องชาย ได้รับเลือกตั้งเป็น ส.ส.สมัยแรก ในเดือนกรกฎาคม พ.ศ. 2548 และการเลือกตั้งในเดือนเมษายน พ.ศ. 2549 แต่ศาลมีคำพิพากษาให้เลือกตั้งเป็นโมฆะ
นางสาวธิรดา มีประสบการณ์ทางการเมือง เป็นอดีตที่ปรึกษารัฐมนตรีช่วยว่าการกระทรวงมหาดไทย (ประชา มาลีนนท์) ผู้ช่วยเลขานุการกรรมาธิการกระทรวงคมนาคม และกรรมาธิการวิทยาศาสตร์และเทคโนโลยี
การทำงาน > สมาชิกสภาผู้แทนราษฎร

ธิรดา สนิทวงศ์ชัย ได้รับเลือกตั้งเป็นสมาชิกสภาผู้แทนราษฎร 1 สมัย คือ
การเลือกตั้งสมาชิกสภาผู้แทนราษฎรจังหวัดอุดรธานีแทนตำแหน่งที่ว่าง พ.ศ. 2548 จังหวัดอุดรธานี สังกัดพรรคไทยรักไทย
เครื่องราชอิสริยาภรณ์

พ.ศ. 2548 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
ศาลาแดง (แก้ความกำกวม)

ศาลาแดง อาจหมายถึง
ย่านศาลาแดง ในพื้นที่แขวงสีลม เขตบางรัก กรุงเทพมหานคร
แยกศาลาแดง จุดตัดถนนพระรามที่ 4 ถนนราชดำริ และถนนสีลม
สถานีศาลาแดง ของรถไฟฟ้าบีทีเอส สายสีลม
สถานีวิทยุศาลาแดง สถานีวิทยุโทรเลขแห่งแรกของไทย ปัจจุบันอาคารเดิมได้ถูกรื้อถอนเพื่อก่อสร้างโครงการวัน แบงค็อก
วัดศาลาแดง
เทศบาลตำบลศาลาแดง จังหวัดฉะเชิงเทรา
องค์การบริหารส่วนตำบลศาลาแดง จังหวัดฉะเชิงเทรา
ตำบลห้วยหมอนทอง

| ตำบลห้วยหมอนทอง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Huai Mon Thong
อดีตสถานีดอนขุนวิเศษในทางรถไฟสายสุพรรณบุรี
ประเทศ: ไทย
จังหวัด: นครปฐม
อำเภอ: กำแพงแสน
พื้นที่
 • ทั้งหมด: 33.00 ตร.กม. (12.74 ตร.ไมล์)
ประชากร (2566)
 • ทั้งหมด: 8,939 คน
 • ความหนาแน่น: 270.88 คน/ตร.กม. (701.6 คน/ตร.ไมล์)
รหัสไปรษณีย์ : 73140
รหัสภูมิศาสตร์: 730210
 ส่วนหนึ่งของสารานุกรมประเทศไทย
| องค์การบริหารส่วนตำบลห้วยหมอนทอง |
| --- | --- |
องค์การบริหารส่วนตำบล
อดีตสถานีกำแพงแสนในทางรถไฟสายสุพรรณบุรี
อบต.ห้วยหมอนทองที่ตั้งที่ทำการองค์การบริหารส่วนตำบลห้วยหมอนทอง
พิกัด: 13°59′19.1″N 99°56′22.9″E﻿ / ﻿13.988639°N 99.939694°E﻿ / 13.988639; 99.939694
ประเทศ:  ไทย
จังหวัด: นครปฐม
อำเภอ: กำแพงแสน
พื้นที่
 • ทั้งหมด: 33.00 ตร.กม. (12.74 ตร.ไมล์)
ประชากร (2566)
 • ทั้งหมด: 8,939 คน
 • ความหนาแน่น: 270.88 คน/ตร.กม. (701.6 คน/ตร.ไมล์)
รหัส อปท.: 06730210
ที่อยู่ที่ทำการ: เลขที่ 84 หมู่ 3 ตำบลห้วยหมอนทอง อำเภอกำแพงแสน จังหวัดนครปฐม 73140
เว็บไซต์: huaymonthong.go.th
 ส่วนหนึ่งของสารานุกรมประเทศไทย
ห้วยหมอนทอง เป็นตำบลในอำเภอกำแพงแสน จังหวัดนครปฐม เป็นตำบลที่มีทางรถไฟสายสุพรรณบุรีผ่าน โดยเป็นที่ตั้งของอดีตสถานีรถไฟดอนขุนวิเศษ และอดีตสถานีรถไฟกำแพงแสน
ที่ตั้งและอาณาเขต

ตำบลห้วยหมอนทอง มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลรางพิกุล
ทิศตะวันออก ติดต่อกับตำบลทุ่งขวาง และตำบลหนองงูเหลือม (อำเภอเมืองนครปฐม)
ทิศใต้ ติดต่อกับตำบลกรับใหญ่ (อำเภอบ้านโป่ง จังหวัดราชบุรี)
ทิศตะวันตก ติดต่อกับตำบลทุ่งลูกนก
ประวัติ

ห้วยหมอนทอง เดิมเป็นพื้นที่หมู่ 6 ของตำบลทุ่งขวาง ปี พ.ศ. 2531 นายสุกิจ จุลละนันทน์ ผู้ว่าราชการจังหวัดนครปฐมได้ประกาศแยกพื้นที่ทางทิศตะวันตกของตำบลทุ่งขวางรวม 9 หมู่บ้าน คือ หมู่ 1 บ้านดอนขุนวิเศษ, หมู่ 2 บ้านตะแบกงาม, หมู่ 6 บ้านห้วยหมอนทอง, หมู่ 9 บ้านดอนเขว้า, หมู่ 10 บ้านหนองถากลาน, หมู่ 11 บ้านหนองโสน, หมู่ 12 บ้านบัวแดง, หมู่ 13 บ้านหนองโพธิ์ และหมู่ 15 บ้านกำแพงแสน ออกมาตั้งเป็นตำบลห้วยหมอนทอง โดยได้รับการอนุมัติจัดตั้งจากนายพิศาล มูลศาสตรสาทร ปลัดกระทรวงมหาดไทย
การปกครองส่วนภูมิภาค > การปกครองส่วนภูมิภาค

ตำบลห้วยหมอนทองแบ่งพื้นที่การปกครองออกเป็น 12 หมู่บ้าน ได้แก่
หมู่ที่ 1 บ้านดอนขุนวิเศษ
หมู่ที่ 2 บ้านหนองตะแบกงาม
หมู่ที่ 3 บ้านห้วยหมอนทอง
หมู่ที่ 4 บ้านดอนเขว้า
หมู่ที่ 5 บ้านหนองถากลาน
หมู่ที่ 6 บ้านหนองโสน
หมู่ที่ 7 บ้านบัวแดง
หมู่ที่ 8 บ้านหนองโพธิ์
หมู่ที่ 9 บ้านกำแพงแสน
หมู่ที่ 10 บ้านโคกกระถิน
หมู่ที่ 11 บ้านหนองพง
หมู่ที่ 12 บ้านยางขาคีม
การปกครองส่วนภูมิภาค > การปกครองส่วนท้องถิ่น

ตำบลห้วยหมอนทองเดิมมีฐานะเป็นสภาตำบลห้วยหมอนทองหลังจากจัดตั้งตำบลขึ้น ต่อมาปี พ.ศ. 2538 สภาตำบลห้วยหมอนทองมี 12 หมู่บ้าน พื้นที่ 33.00 ตารางกิโลเมตร ประชากร 7,076 คน และ 1,183 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลห้วยหมอนทองอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลห้วยหมอนทอง
ธารทอง ทองสวัสดิ์

| ธารทอง ทองสวัสดิ์ม> ป.ช., ม.ว.ม..ข้อมูลส่วนบุคคล |
| --- | --- |
เกิด: 26 ธันวาคม พ.ศ. 2492 (74 ปี) อำเภอเสริมงาม จังหวัดลำปาง ประเทศไทย
พรรคการเมือง: ชาติพัฒนา (2538–2543) ประชาธิปัตย์ (2543–2547) มหาชน (2547–2549) เพื่อแผ่นดิน (2550–?)

รองศาสตราจารย์ ธารทอง  ทองสวัสดิ์ (เกิด 26 ธันวาคม พ.ศ. 2492) อดีตสมาชิกสภาผู้แทนราษฎรจังหวัดลำปาง 2 สมัย อดีตสมาชิกวุฒิสภาจังหวัดลำปาง และอดีตเลขานุการรัฐมนตรีว่าการกระทรวงการต่างประเทศ
ประวัติ

รองศาสตราจารย์ ดร. ธารทอง ทองสวัสดิ์ เกิดเมื่อวันที่ 26 ธันวาคม พ.ศ. 2492 ที่อำเภอเสริมงาม จังหวัดลำปาง เป็นบุตรสาวคนเดียวของ นายบุญเท่ง ทองสวัสดิ์ อดีตรัฐมนตรีหลายกระทรวง กับ นางเทียมจันทร์ ทองสวัสดิ์ หรือ เทียมจันทร์ วานิชขจร อดีตรองนางสาวไทย อันดับ 2 ปี พ.ศ. 2482 สำเร็จการศึกษาจากโรงเรียนปรินส์รอยแยลส์วิทยาลัย จังหวัดเชียงใหม่ ปริญญาตรีรัฐศาสตรบัณฑิต (การต่างประเทศและการทูต) เกียรตินิยม จากจุฬาลงกรณ์มหาวิทยาลัย สิงห์ดำ รุ่น 20 ปริญญาโท M.P.A. (รัฐประศาสนศาสตร์.) จากมหาวิทยาลัยเซาท์เทอร์ และ  M.A. (เศรษฐศาสตร์) จากมหาวิทยาลัยเยล ประเทศสหรัฐอเมริกา และปริญญาเอก Ph.D. (ความสัมพันธ์ระหว่างประเทศ) จากมหาวิทยาลัยแคลร์มอนท์ ประเทศสหรัฐอเมริกา
การทำงาน

รองศาสตราจารย์ ดร.ธารทอง เป็นอาจารย์ที่คณะรัฐศาสตร์ จุฬาลงกรณ์มหาวิทยาลัย ก่อนเข้าสู่การเมืองโดยการสมัครรับเลือกตั้งเป็นสมาชิกสภาผู้แทนราษฎร สังกัดพรรคชาติพัฒนา ในปี พ.ศ. 2538 และ พ.ศ. 2539 และดำรงตำแหน่งเลขานุการรัฐมนตรีว่าการกระทรวงการต่างประเทศ เลขานุการรัฐมนตรีว่าการทบวงมหาวิทยาลัย นอกจากนี้ยังมีผลักดันกฎหมายสิทธิ์สตรีหลายฉบับ
ในการเลือกตั้ง พ.ศ. 2544 ได้ลงสมัคร ส.ส. จังหวัดลำปาง สังกัดพรรคประชาธิปัตย์ แต่ไม่ได้รับเลือกตั้ง ต่อมาในการเลือกตั้ง พ.ศ. 2548 ก็ได้ลงสมัคร ส.ส.จังหวัดลำปาง สังกัด พรรคมหาชน แต่ก็ไม่ได้รับเลือกตั้ง และในในปี พ.ศ. 2549 ได้ลงสมัครรับเลือกตั้งเป็นสมาชิกวุฒิสภา โดยได้รับเลือกตั้งเป็นอันดับที่ 1
ในปี 2550 ดร.ธารทอง ลงสมัครรับเลือกตั้งสมาชิกสภาผู้แทนราษฎรจังหวัดลำปาง ในสังกัดพรรคเพื่อแผ่นดิน แต่ไม่ได้รับเลือกตั้ง
เครื่องราชอิสริยาภรณ์

พ.ศ. 2542 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2539 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
เส้นเวลาของยุคใหม่

สำหรับเหตุการณ์ก่อนหน้านี้ ดูที่ เส้นเวลาของยุคใหม่ตอนต้น
1900

ค.ศ. 1901 - กบฏนักมวยสิ้นสุด, เจ้าชายเอ็ดวาร์ด เจ้าชายแห่งเวลส์ขึ้นครองราชย์เป็นพระมหากษัตริย์แห่งสหราชอาณาจักร ประมุขแห่งเครือจักรภพแห่งอังกฤษ,ธีโอดอร์ รูสเวลท์ได้รับเลือกตั้งเป็นประธานาธิบดีสหรัฐอเมริกาคนที่ 26
ค.ศ. 1902 - อาร์เธอร์ บัลโฟร์ ดำรงตำแหน่งเป็นนายกรัฐมนตรีสหราชอาณาจักร
ค.ศ. 1903 - การบินครั้งแรกของพี่น้องตระกูลไรท์, หมีเท็ดดีแบร์ถูกประดิษฐ์ขึ้น
ค.ศ. 1905 - มีการเลิกทาสในประเทศไทย, การปฏิวัติรัสเซีย พ.ศ. 2448 เกิดขึ้น, อัลเบิร์ต ไอน์สไตน์ค้นพบทฤษฎีสัมพันธภาพ, ค้นพบนครลาสเวกัส, เฮนรี แคมป์เบลล์-แบนเนอร์แมน ดำรงตำแหน่งเป็นนายกรัฐมนตรีสหราชอาณาจักร
ค.ศ. 1906 - เกิดแผ่นดินไหวที่ซานฟรานซิสโก, แคลิฟอร์เนีย และบัลปาราอีโซ, ชิลี
ค.ศ. 1908 - เฮอร์เบิร์ต แอสควิท ดำรงตำแหน่งเป็นนายกรัฐมนตรีสหราชอาณาจักร
ค.ศ. 1909 - วิลเลียม เอช. แทฟต์ ได้รับเลือกตั้งเป็นประธานาธิบดีสหรัฐอเมริกาคนที่ 27
1910

ค.ศ. 1912 - อาร์เอ็มเอส ไททานิกจมลงในปีนี้, วูดโรว์ วิลสันได้รับเลือกตั้งเป็นประธานาธิบดีสหรัฐอเมริกาคนที่ 28
ค.ศ. 1915 - อาร์เอ็มเอส ลูซิเทเนียจมลงในปีนี้
ค.ศ. 1917 - ประธานาธิบดีวูดโรว์ วิลสันได้นำสหรัฐอเมริกาเข้าสู่สงครามโลกครั้งที่ 1
ค.ศ. 1918 - สงครามโลกครั้งที่ 1 ได้สิ้นสุดลง
ค.ศ. 1919 - สนธิสัญญาแวร์ซายได้ถูกเขียนขึ้นมาใหม่, เออร์เนสต์ รัทเทอร์ฟอร์ดค้นพบโปรตอน
1920

ค.ศ. 1921 - วาร์เรน จี. ฮาร์ดิงได้รับเลือกตั้งเป็นประธานาธิบดีสหรัฐอเมริกาคนที่ 29, รัฐอิสระไอริชถูกก่อตั้งขึ้นขณะที่ไอร์แลนด์เหนือกำลังรวมเข้ากับสหราชอาณาจักร, อดอล์ฟ ฮิตเลอร์ได้เป็นฟือเรอร์ของพรรคนาซี
ค.ศ. 1923 - แคลวิน คูลิดจ์ได้รับเลือกตั้งเป็นประธานาธิบดีสหรัฐอเมริกาคนที่ 30
ค.ศ. 1924 - การเสียชีวิตของวลาดีมีร์ เลนิน
ค.ศ. 1928 - อเล็กซานเดอร์ เฟลมมิงค้นพบยาปฏิชีวนะเพนิซิลลิน
ค.ศ. 1929 - เฮอร์เบิร์ต ฮูเวอร์ได้รับเลือกตั้งเป็นประธานาธิบดีสหรัฐอเมริกาคนที่ 31
1930

ค.ศ. 1930 - ไคลด์ ทอมบอค้นพบดาวพลูโต, ฟุตบอลโลกครั้งแรกได้เริ่มขึ้นโดยมีเจ้าภาพเป็นประเทศอุรุกวัย
ค.ศ. 1931 - เกิดอุทกภัยขึ้นที่ประเทศจีน มีผู้เสียชีวิต 2.5 ล้านคน
ค.ศ. 1932 - แฟรงกลิน ดี โรสเวลท์ได้รับเลือกตั้งเป็นประธานาธิบดีสหรัฐอเมริกาคนที่ 32, เซอร์เจมส์ แซดวิดค้นพบนิวตรอน, ประเทศไทยได้เปลี่ยนระบบการปกครองจากสมบูรณาญาสิทธิราชย์มาเป็นระบอบประชาธิปไตย
ค.ศ. 1933 - อดอล์ฟ ฮิตเลอร์ได้เป็นนายกรัฐมนตรีของเยอรมนี
ค.ศ. 1937 - ในตะวันออกไกล สงครามโลกครั้งที่ 2ได้เริ่มขึ้น, เนวิลล์ แชมเบอร์ลินได้เป็นนายกรัฐมนตรีของสหราชอาณาจักร
ค.ศ. 1939 - ในยุโรป สงครามโลกครั้งที่ 2ได้เริ่มขึ้น